John Cale
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
John Cale er en britisk komponist, musiker (bratsj, keyboard), sanger og plateprodusent. Med sin varierte virksomhet er Cale en sentral skikkelse i samtidens musikkliv. Musikken hans kan være både lyrisk og støyende, og veksler mellom hard rock, velprodusert pop, minimalisme, orkestermusikk og elektronika.
Han kom til USA i 1963 for å studere samtidsmusikk, blant annet med John Cage og La Monte Young. Cale var med på å danne avantgarde-rockgruppa The Velvet Underground i 1965, men forlot den i 1968. Seinere har han arbeidet med forskjellige stilarter, og blant annet vært produsent for en rekke ulike artister. Cale har også skrevet musikk til filmer siden 1991. Utvalgte soloalbum Vintage Violence (1969, debuten)  Church Of Anthrax (1971, sammen med Terry Riley)  The Academy In Peril (1972)  Paris 1919 (1973)  Fear (1974)  Slow Dazzle (1975)  Music For A New Society (1982)  Songs For Drella (1990; sammen med Lou Reed, til minne om Andy Warhol)  Walking On Locusts (1996)  HoboSapiens (2003) Les mer i Store norske leksikon musikk Eksterne lenker John Cale